Χαρτογράφηση του τύπου καύσιμης ύλης με τη χρήση της Δορυφορικής Τηλεπισκόπησης και βοηθητικών γεωγραφικών δεδομένων
Creators: name: Στεφανίδου, Αλεξάνδρα Αλέξανδρου
Publisher: name: Aristotle University of Thessaloniki
Year: 2015
Subjects: Χαρτογράφηση τύπου καύσιμης ύλης
Αντικειμενοστραφής ανάλυση
Τηλεπισκόπηση
Fuel type mapping
Οbject-based Image Analysis (OBIA)
Remote Sensing

description: Τις τελευταίες δεκαετίες, oι πυρκαγιές που πλήττουν κάθε χρόνο την Ευρώπη έχουν αυξηθεί ραγδαία, επιφέροντας σοβαρά οικολογικά, οικονομικά και κοινωνικά προβλήματα. Για το λόγο αυτό, η ορθολογική διαχείριση των πυρκαγιών καθίσταται άκρως αναγκαία. Η καύσιμη ύλη είναι ένας από τους σημαντικότερους παράγοντες που πρέπει να λαμβάνεται υπόψη κατά τη διαχείριση των πυρκαγιών. Απαραίτητες είναι οι πληροφορίες που σχετίζονται με την χωρική κάλυψη της καύσιμης ύλης και τα χαρακτηριστικά της. Συνεπώς, η ανάγκη για παραγωγή ενημερωμένων χαρτών του τύπου καύσιμης ύλης με υψηλή ακρίβεια παραμένει διαρκής και επιτακτική. Η δορυφορική τηλεπισκόπηση συμβάλλει καθοριστικά στην αποτελεσματική χαρτογράφηση του τύπου καύσιμης ύλης. Ποικίλες είναι οι μεθοδολογίες που έχουν αναπτυχθεί με σκοπό την παραγωγή χαρτών υψηλής ακρίβειας. Η εργασία αυτή αποσκοπεί στην ανάπτυξη μιας μεθοδολογίας για τη δημιουργία χαρτών τύπου καύσιμης ύλης, μέσω της αντικειμενοστραφούς ανάλυσης δορυφορικών εικόνων και το συνδυασμό τους με ένα διαθέσιμο προϊόν πυκνότητας βλάστησης. Στην παρούσα μελέτη διερευνήθηκε η δυνατότητα χαρτογράφησης του τύπου καύσιμης ύλης με τη χρήση αντικειμενοστραφούς ανάλυσης δορυφορικών εικόνων DMC και Landsat 8. Αρχικά, αναπτύχθηκε ένα αντικειμενοστραφές μοντέλο ταξινόμησης του τύπου καύσιμης ύλης με τη χρήση δορυφορικής εικόνας DMC και ελέγχθηκε η μεταφερσιμότητά του σε δεύτερη περιοχή μελέτης. Στη συνέχεια, πραγματοποιήθηκε έλεγχος της μεταφερσιμότητας του αντικειμενοστραφούς μοντέλου ταξινόμησης από εικόνα DMC σε εικόνα Landsat 8, τόσο στην πρώτη όσο και στη δεύτερη περιοχή μελέτης. Τέλος, αναπτύχθηκε ένα αντικειμενοστραφές μοντέλο χαρτογράφησης του τύπου καύσιμης ύλης με τη χρήση δορυφορικής εικόνας Landsat 8 και ελέγχθηκε η μεταφερσιμότητά του σε δεύτερη περιοχή μελέτης. Η ακρίβεια των χαρτογραφικών αποτελεσμάτων δείχνει ότι η αντικειμενοστραφής ανάλυση δορυφορικών εικόνων μέσης-υψηλής ευκρίνειας, όπως οι εικόνες DMC και Landsat 8, δύναται να εφαρμοστεί για την χαρτογράφηση του τύπου καύσιμης ύλης δίνοντας προϊόντα υψηλής ακρίβειας.
description: Over the past decades, fire occurrence has grown rapidly in Europe resulting in serious ecological, economic and social problems. This is the reason why, rational fire management becomes crucial. Fuels is one of the most important factor that should be taken under consideration in fire management. Information regarding the spatial distribution of fuels and their properties are essential. Consequently, the need for the production of updated and accurate fuel maps remains constant and imperative. Satellite remote sensing constitutes a key element for an effective fuel type mapping. A variety of methodologies has been developed for the production of accurate fuel type maps. The present study aims at the development of a methodology for the production of fuel type maps, through an object-based analysis of satellite images and their combination with an available vegetation density map. In the present study, the potential of fuel type mapping through an object-based analysis of DMC and Landsat 8 satellite images was evaluated. Initially, an object-based classification model was developed using a DMC image, in order to map fuel types, and its’ transferability to a second study area was evaluated. Then, an evaluation for the transferability of the model from a DMC to a Landsat 8 image was performed, to both the first and the second study area. Last but not least, an object-based classification model was also developed using a Landsat 8 image, in order to map fuel types, and its’ transferability to a second study area was also evaluated. The estimated accuracy of the cartographic products indicates that the object-based analysis of medium-high spatial resolution satellite images, such as DMC and Landsat 8, can be implemented for fuel type mapping producing highly accurate maps.